Hélène Bouvier

Hélène Bouvier (20. kesäkuuta 1905 Pariisi – 11. maaliskuuta 1978) oli ranskalainen kontra-altto. Hän opiskeli Pariisin konservatoriossa ja teki vuonna 1930 debyyttinsä Nantesin oopperassa tulkitsemalla Christoph Willibald Gluckin Orfeus ja Eurydiken nimiroolin. Hänet tunnettiin erityisesti Delilana Simson ja Delilassa (Camille Saint-Saëns) ja Genevièvenä Pelléas ja Mélisandessa (Claude Debussy). Hänen muihin merkittäviin rooleihinsa lukeutuivat Wertherin (Jules Massenet) Charlotte ja Louisen (Gustave Charpentier) äiti.

Bouvier esiintyi ranskalaisten oopperatalojen lisäksi Alankomaissa, Belgiassa, Saksassa, Monacossa ja Buenos Airesissa. Hän oli myös konserttiesiintyjä. Hän teki levytyksiä Deccalle, Voguelle, Bourg Recordsille ja Eratolle.

Lähteet 

Ranskalaiset oopperalaulajat
Altot
Vuonna 1905 syntyneet
Vuonna 1978 kuolleet